Tres falleres de Burjassot, preseleccionades per a la Cort d’Honor i la Cort d’Honor Infantil de València 2020
2025-07-24

Dissabte passat 13 de juliol, les dones i les xiquetes de Burjassot que van representar a les seues comissions en les Falles de 2019, es van presentar a la preselecció per a formar part de la Cort d’Honor i la Cort d’Honor Infantil i poder optar així a convertir-se en Fallera Major i Fallera Major Infantil de València en les Falles 2020.

Les preseleccionades han sigut la xiqueta Nerea López Alonso, de la Falla Isaac Peral ¬– Misser Domingo Mascó, per a la Cort d’Honor Infantil. I per a la Cort de la Fallera Major, Aroa Gómez Campos, de la Falla Cristóbal Sorní – Mestre Ferran Martín i Andrea Sánchez Pedregosa, de la Falla Espartero – Mestre Plasència.

L’alcalde de Burjassot, Rafa García, ha volgut donar l’enhorabona a les tres falleres triades i ha aprofitat per a desitjar-les sort durant les següents fases del procés de selecció.